GUNKUL พุ่งเกือบ 4% โบรกฯชูธุรกิจไฟฟ้ากำไรโตแกร่ง แนะ ”ซื้อ” เป้า 4.40 บ. อัพไซด์สูง 35%
GUNKUL พุ่งเกือบ 4% โบรกฯชูธุรกิจไฟฟ้ากำไรโตแกร่ง แนะ ”ซื้อ” เป้า 4.40 บ. อัพไซด์สูง 35% โดยล่าสุด ณ เวลา 12.12 น. อยู่ที่ 3.26 บาท บวก 0.12 บาท หรือ 3.82% สูงสุดที่ 3.30 บาท ต่ำสุดที่ 3.14 บาท ด้วยมูลค่าซื้อขาย 147.46 ล้านบาท
1 ต.ค. 2561

ผู้สื่อข่าวรายงานว่า ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ล่าสุด ณ เวลา 12.12 น. อยู่ที่ 3.26 บาท บวก 0.12 บาท หรือ 3.82% สูงสุดที่ 3.30 บาท ต่ำสุดที่ 3.14 บาท ด้วยมูลค่าซื้อขาย 147.46 ล้านบาท

ด้าน บล. เคทีซีมีโก้ ระบุในบทวิเคราะห์ (19 ก.ย.61) แนะนำ”ซื้อ” ให้ราคาเป้าหมายที่ 4.40 บาท โดยมีโมเมนตัมกำไรต่อเนื่อง ซื้อขายที่ระดับพีอีเรโช (PER) ไม่แพงแนวโน้มกำไรแข็งแกร่ง ด้านวินด์ฟาร์มมีผลการดำเนินงานในเกณฑ์ดี ขณะที่โครงการในต่างประเทศจะหนุนการเติบโตกำลังการผลิต ประกอบกับโซลาร์รูฟท็อป บริษัท ฟิวเจอร์ อีเล็คทริคอล คอนโทรล จำกัด หรือ FEC จะช่วยหนุนธุรกิจ EPC
ทั้งนี้ ได้ปรับเพิ่มประมาณการกำไรปกติขึ้น 3%-7% สำหรับปี 2561 – 2563 หลัก ๆ มาจากการปรับประมาณการรายได้และอัตรากำไรขั้นต้นสูงขึ้น สำหรับธุรกิจเทรดดิ้งและ EPC ขณะที่ธุรกิจไฟฟ้ามีผลการดำเนินงานในเกณฑ์ดี โดยการขยายกำลังการผลิตยังเป็นไปตามแผนงาน เราปรับราคาเป้าหมายเป็นปี 2562 ที่ 4.40 บาท คิดเป็น upside 35%